7 157 



dosta daleko (10 m. duljine), pa se zatim u dvije ladice odve- 

 zosmo u luku, na čelu naš vrijedni kapetan, da se prijavi lučkoj 

 oblasti. Krčka luka ima lijepi molo; sam grad nije velik, te je 

 okružen sa sviju strana čvrstim zidinama. Zeleni anđeo na tornju 

 udario nam je svima već iz daleka u oči, a jedan od dosjetljivih 

 drugova sjeti se „per associationem idearum" kako su „Šljaci" u 

 našoj „Auvergni" onomadne trobojno oličili kip sv. Trojstva. — 

 U grad uniđosmo najvećim, morskim vratima pokraj cisterne, koja 

 je ograđena rezbarijama, bogato urešenom ogradom i proviđena 

 natpisom o junaštvu providura Angela Gradeniga. Gradske su 

 ulice tijesne i zlo taracane. Obišavši neke ulice uniđosmo u drevnu, 

 zanimljivu stolnu crkvu, u kojoj vidjesmo ogromni svoje vrste 

 katafalk, na kojem su naslikane krune papinska i carska, zatim 

 smrt, očištilište itd. Mletački dvokrilati lav, taj kameni spomenik 

 tužnih dana naše prošlosti, pratio nas je počevši od Krka gotovo 

 diljem našega puta. Posjetivši odlična Hrvata starinu Vitezica i 

 sastavši se slučajno na ulici sa vrijednim kanonikom Parčićem, 

 vratismo se k obali. Putem vidjesmo sliku i priliku talijanskoga 

 „dolce far niente*. Muževi i momci u po bijela dana planduju pak 

 trate vrijeme igrom i bacanjem kruglje. Jednu hrpu besposlenih 

 ljudi upita naš maršal za ljekarnu g. De Zonca, gdje je nabavio 

 dovoljno spirita. Pošto smo primili na brodu naručeni špirit, ot- 

 plovismo k istoku prema krasnoj Košljunskoj dragi (pelaghetto 

 di Gassione), koju rastavlja od krčkoga zatona uzani rt. Pred 

 ulazom u dragu usidri se na otvorenome moru (9 met. dub- 

 Ijine) naša Margita, a mi krenusmo u dvije barke kroz konao 

 u dragu. Malo ne usred drage, koja priliči prostranom jezeru, 

 diže se iz mora lijep ubav otočić. Na ovom je otočiću samostan 

 okružen hrastovima, lovorima, dudovima i raznim voćkama. Jedna 

 barka krenu izravno do samostana. Nekoć bijaše taj samostan u 

 rukama Benediktovaca, a sada živu u njem Franjevci, koji nas 

 lijepo primiše, pokazavši nam sve znamenitosti samostanske. Po 

 gospodarstvenim spremištima rekao bi čovjek, da je samostan 

 nekoć bio veoma imućan. Knjižnica, u kojoj je bio zabavljen vrli 

 kanonik istarski narodni zastupnik V o 1 a r i ć, ima starih rukopisa i 

 starih knjiga, među kojima je i jedan rijetki atlas. U samostanskoj 

 crkvi ima sUka starije mletačke škole od Jeronima di Santa Croce. 

 U jednoj je Kapelici visoko u zidu grobnica kneginje Katarine 

 Frankopanke sa brojkama u kamen urezanim : 29. veljače 1400. 



